विज्ञान मेला में बच्चों ने दिखाई प्रतिभा प्रस्तुत किए एक से बढ़कर एक मॉडल
विज्ञान मेला में बच्चों ने दिखाई प्रतिभा प्रस्तुत किए एक से बढ़कर एक मॉडल
रायगढ़ | विज्ञान दिवस पर संकुल केंद्र उर्दना में विज्ञान मेला का आयोजन किया गया। इसमें संकुल के अंतर्गत आने वाले विभिन्न स्कूलों के बच्चों ने अपने विषय शिक्षकों के मार्गदर्शन में हिस्सा लिया। मेले में बच्चों ने एक से बढ़कर एक विज्ञान मॉडल प्रस्तुत किए। विज्ञान मेले में संकुल केंद्र उर्दना के मिडिल स्कूल उर्दना, बरलिया , प्राथमिक शाला उर्दना, कलगामुड़ा, कृष्णापुर, दनौट, बरलिया, भेलवाटिकरा के बच्चे अपने शिक्षकों के साथ शामिल हुए। बच्चों ने स्वच्छ भारत मिशन, प्रकाश का प्रवर्तन, सूर्यग्रहण, चंद्रग्रहण, पाचन तंत्र आदि से संबंधित विज्ञान मॉडल प्रस्तुत किए। कार्यक्रम डीपीसी रमेश देवांगन, एसपी भूपेंद्र पटेल, बीआरसी मनोज अग्रवाल, टीआई सुशांतो बनर्जी, पार्षद सरस्वती रमेश भगत, सुषमा खलखो आदि ने विज्ञान मॉडल का अवलोकन कर बच्चों को प्रोत्साहित किया। डीपीसी देवांगन ने बच्चों से उनके मॉडल से संबंधित सवाल किए। जिसका बच्चों ने बखूबी जवाब भी दिया। उन्होंने बच्चों को प्रोत्साहित कर विज्ञान से संबंधित कई कहानियां भी सुनाई। इस अवसर पर संकुल के सभी प्राइमरी व मिडिल स्कूल के शिक्षक-शिक्षिकाएं, छात्र-छात्राएं व गणमान्य नागरिक उपस्थित थे।
hin_Deva hin_Deva hin_Deva